Foto: Sputnik Armeniya Armaniston prezidenti Armen Sarkisyan 18 aprelda mamlakatning sobiq bosh vaziri Karen Karapetyanni bosh vazirning birinchi o‘rinbosari etib tayinladi. Armaniston konstitutsiyasiga ko‘ra, Karapetyan nomzodini mamlakatning yangi bosh vaziri Serj Sarsgyan taklif qilgan. Karapetyan bosh vazir lavozimini 2016 yildan 2018 yil 9 apreligacha egallagan. Sarkisyan, shuningdek, Armen Gevorgyan va Vache Gabriyelyanni bosh vazir o‘rinbosarlari etib tayinlash haqidagi farmonni imzolagan. Armen Gevorgyan bungacha prezident ma’muriyati boshlig‘i bo‘lib ishlagan, Vache Gabriyelyan esa bosh vazir o‘rinbosari va xalqaro iqtisodiy integratsiya va islohotlar vaziri lavozimlarini egallagan.